CELEX: 32020R1213
Language: sl
Date: 2020-08-21 00:00:00
Title: Izvedbena uredba Komisije (EU) 2020/1213 z dne 21. avgusta 2020 o fitosanitarnih ukrepih za vnos v Unijo nekaterih rastlin, rastlinskih proizvodov in drugih predmetov, ki so bili črtani iz Priloge k Izvedbeni uredbi (EU) 2018/2019

24.8.2020   
               
               
                  SL
               
               
                  Uradni list Evropske unije
               
               
                  L 275/5
               
            
         IZVEDBENA UREDBA KOMISIJE (EU) 2020/1213
         z dne 21. avgusta 2020
         o fitosanitarnih ukrepih za vnos v Unijo nekaterih rastlin, rastlinskih proizvodov in drugih predmetov, ki so bili črtani iz Priloge k Izvedbeni uredbi (EU) 2018/2019
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (1) ter zlasti tretjega pododstavka člena 42(4) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2018/2019 (2) je bil na podlagi predhodne ocene tveganja določen seznam zelo tveganih rastlin, rastlinskih proizvodov in drugih predmetov.
                  
               
                     (2)
                  
                  
                     Če se v skladu z Uredbo (EU) 2016/2031 na podlagi ocene tveganja ugotovi, da rastlina, rastlinski proizvod ali drug predmet s poreklom iz tretje države, skupine tretjih držav ali z določenega območja zadevne tretje države predstavlja nesprejemljivo tveganje, vendar se navedeno tveganje lahko zmanjša na sprejemljivo raven z uporabo nekaterih ukrepov, mora Komisija navedeno rastlino, rastlinski proizvod ali drug predmet črtati s seznama iz Uredbe (EU) 2018/2019 in ga/jo dodati na seznam iz člena 41(2) Uredbe (EU) 2016/2031.
                  
               
                     (3)
                  
                  
                     Rastline iz rodov Albizia Durazz. in Robinia L. so vključene v Prilogo k Izvedbeni uredbi (EU) 2018/2019 kot zelo tvegane rastline.
                  
               
                     (4)
                  
                  
                     Izrael je 24. januarja 2019 Komisiji predložil zahtevek za izvoz v Unijo cepljenih rastlin za saditev z golimi koreninami v stanju mirovanja z največjim premerom 2,5 cm iz vrste Albizia julibrissin Durazzini in cepljenih rastlin za saditev z golimi koreninami v stanju mirovanja z največjim premerom 2,5 cm iz vrste Robinia pseudoacacia L. (v nadaljnjem besedilu: zadevne rastline). Zahtevku je bila predložena zadevna tehnična dokumentacija.
                  
               
                     (5)
                  
                  
                     Evropska agencija za varnost hrane (v nadaljnjem besedilu: Agencija) je 13. januarja 2020 objavila znanstveno mnenje o oceni tveganja blaga za rastline iz vrste Albizia julibrissin iz Izraela (3). Opredelila je Aonidiella orientalis, kompleks vrste, ki vključuje Euwallacea fornicatus sensu stricto, Euwallacea fornicatior, Euwallacea whitforiodendrus in Euwallacea kuroshio („Euwallacea fornicatus
                        sensu lato“) ter Fusarium euwallaceae (v nadaljnjem besedilu: zadevni škodljivi organizmi), kot škodljive organizme za navedene rastline, ovrednotila ukrepe za zmanjšanje tveganja, opisane v dokumentaciji za navedene škodljive organizme, in ocenila verjetnost odsotnosti vsakega škodljivega organizma na navedenem blagu.
                  
               
                     (6)
                  
                  
                     Agencija je 2. marca 2020 objavila znanstveno mnenje o oceni tveganja blaga za rastline iz vrste Robinia pseudoacacia iz Izraela (4). Opredelila je Euwallacea fornicatus
                        sensu lato in Fusarium euwallaceae kot škodljiva organizma za navedene rastline, ovrednotila ukrepe za zmanjšanje tveganja, opisane v dokumentaciji za navedena škodljiva organizma, in ocenila verjetnost odsotnosti vsakega škodljivega organizma na navedenem blagu.
                  
               
                     (7)
                  
                  
                     Na podlagi teh mnenj so bile zadevne rastline z Izvedbeno uredbo Komisije (EU) 2020/1214 (5) črtane s seznama zelo tveganih rastlin iz Izvedbene uredbe (EU) 2018/2019.
                  
               
                     (8)
                  
                  
                     Poleg tega se na podlagi navedenih mnenj šteje, da je fitosanitarno tveganje zaradi vnosa zadevnih rastlin v Unijo zmanjšano na sprejemljivo raven z uporabo ukrepov za odpravo tveganja zadevnih škodljivih organizmov. Zato bi bilo treba sprejeti takšne ukrepe, da se zagotovi fitosanitarna zaščita ozemlja Unije pred vnosom zadevnih rastlin v Unijo.
                  
               
                     (9)
                  
                  
                     
                        Euwallacea fornicatus pripada družini Scolytidae (neevropske), ki je na seznamu v Prilogi II k Izvedbeni uredbi Komisije (EU) 2019/2072 (6) navedena kot skupina karantenskih škodljivih organizmov za Unijo. Za Euwallacea fornicatus sensu lato sta na voljo ocena tveganja v zvezi s škodljivimi organizmi, ki jo je izvedla Španija (7), in poročilo (8), ki ga je objavila Evropska in sredozemska organizacija za varstvo rastlin (v nadaljnjem besedilu: EPPO), s predlogom ukrepov za zmanjšanje tveganja. Ukrepe, ki jih je Izrael opisal v dokumentaciji, bi bilo treba dopolniti z ukrepi, predlaganimi v navedeni oceni tveganja v zvezi s škodljivimi organizmi in zadevnem poročilu. Sprejeti ukrepi se pregledujejo glede na dodatne znanstvene in tehnične informacije.
                  
               
                     (10)
                  
                  
                     
                        Aonidiella orientalis in Fusarium euwallaceae še nista vključena na seznam karantenskih škodljivih organizmov za Unijo iz Izvedbene uredbe (EU) 2019/2072, vendar lahko izpolnjujeta pogoje za vključitev na ta seznam na podlagi nadaljnje popolne ocene tveganja. Zato ukrepi za navedena škodljiva organizma temeljijo na ukrepih, ki jih je Izrael opisal v dokumentaciji. Kadar se ugotovi, da navedena škodljiva organizma izpolnjujeta navedene pogoje, se vključita na seznam iz Priloge II k Izvedbeni uredbi (EU) 2019/2072, zadevne rastline pa se skupaj z zadevnimi ukrepi vključijo na seznam iz Priloge VII k navedeni uredbi, ko je na voljo popolna ocena tveganja za navedena škodljiva organizma, ki utemeljuje navedeni vključitvi. Nato bi bilo treba v skladu s tem revidirati to uredbo.
                  
               
                     (11)
                  
                  
                     Za izpolnitev obveznosti Unije, ki izhajajo iz Sporazuma Svetovne trgovinske organizacije o uporabi sanitarnih in fitosanitarnih ukrepov, bi bilo treba uvoz navedenega blaga ponovno začeti v najkrajšem možnem času. Zato bi morala ta uredba začeti veljati tretji dan po objavi.
                  
               
                     (12)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Predmet urejanja
            Ta uredba določa fitosanitarne ukrepe za vnos iz tretjih držav v Unijo rastlin, rastlinskih proizvodov in drugih predmetov, ki so bili črtani iz Priloge k Izvedbeni uredbi (EU) 2018/2019.
         
         
            Člen 2
            Ukrepi za vnos v Unijo nekaterih rastlin, rastlinskih proizvodov in drugih predmetov s poreklom iz tretjih držav
            Rastline, rastlinski proizvodi in drugi predmeti s poreklom iz zadevnih tretjih držav, kot je navedeno v Prilogi, se lahko vnesejo na ozemlje Unije samo, če so v skladu z ustreznimi ukrepi, ki so določeni v navedeni prilogi.
         
         
            Člen 3
            Začetek veljavnosti
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. avgusta 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 317, 23.11.2016, str. 4.
         
            (2)  Izvedbena uredba Komisije (EU) 2018/2019 z dne 18. decembra 2018 o začasnem seznamu zelo tveganih rastlin, rastlinskih proizvodov ali drugih predmetov v smislu člena 42 Uredbe (EU) 2016/2031 in seznamu rastlin, za katere se pri vnosu v Unijo ne zahteva fitosanitarno spričevalo, v smislu člena 73 navedene uredbe (UL L 323, 19.12.2018, str. 10).
         
            (3)  Odbor PLH EFSA (Odbor EFSA za zdravje rastlin), 2020. Scientific Opinion on the commodity risk assessment of Albizia julibrissin plants from Israel (Znanstveno mnenje o oceni tveganja blaga za rastline iz vrste Albizia julibrissin iz Izraela). EFSA Journal 2020;18(1):5941. https://doi.org/10.2903/j.efsa.2020.5941.
         
            (4)  Odbor PLH EFSA (Odbor EFSA za zdravje rastlin), 2020. Scientiﬁc Opinion on the commodity risk assessment of Robinia pseudoacacia plants from Israel (Znanstveno mnenje o oceni tveganja blaga za rastline iz vrste Robinia pseudoacacia iz Izraela). EFSA Journal 2020;18(3):6039. https://doi.org/10.2903/j.efsa.2020.6039.
         
            (5)  Izvedbena uredba Komisije (EU) 2020/1214 z dne 21. avgusta 2020 o spremembi Izvedbene uredbe (EU) 2018/2019 glede lesa Ulmus L. in nekaterih rastlin za saditev Albizia julibrissin Durazzini in Robinia pseudoacacia L. s poreklom iz Izraela (glej stran 12 tega Uradnega lista).
         
            (6)  Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L 319, 10.12.2019, str. 1).
         
            (7)  Pest Risk Analysis for the Ambrosia Beetle Euwallacea sp. including all the species within the genus Euwallacea that are morphologically similar to E. fornicatus (Analiza tveganja v zvezi s škodljivimi organizmi za ambrozijskega podlubnika Euwallacea sp., vključno z vsemi vrstami iz rodu Euwallacea, ki so morfološko podobne E. fornicatus). Ministerio de Agricultura Alimentacion y Medio Ambiente. Španija, november 2015. https://pra.eppo.int/getfile/1517056f-e553-4617-aaee-13d180cb5bc3.
         
            (8)  Report of a Pest Risk Analysis for Euwallacea fornicatus sensu lato and Fusarium euwallaceae (Poročilo o analizi tveganja v zvezi s škodljivimi organizmi za Euwallacea fornicatus sensu lato in Fusarium euwallaceae) (EPPO, 2017). https://pra.eppo.int/getfile/ef7ea29b-e0ea-456f-a4a5-04c2a119a807.
      
      
         
            PRILOGA
            Seznam rastlin, rastlinskih proizvodov in drugih predmetov s poreklom iz tretjih držav ter ustreznih ukrepov za njihov vnos na ozemlje Unije, kot je navedeno v členu 2
            
                        Rastline, rastlinski proizvodi in drugi predmeti
                     
                     
                        Oznaka KN
                     
                     
                        Tretja država porekla
                     
                     
                        Ukrepi
                     
                  
                        
                                    1.
                                 
                                 
                                    Cepljene rastline za saditev z golimi koreninami v stanju mirovanja z največjim premerom 2,5 cm iz vrste Albizia julibrissin Durazzini
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Izrael
                     
                     
                        
                                    (a)
                                 
                                 
                                    Uradna izjava, da:
                                    
                                                (i)
                                             
                                             
                                                so rastline proste Euwallacea fornicatus sensu lato in Fusarium euwallaceae;
                                             
                                          
                                                (ii)
                                             
                                             
                                                so se rastline v celotni življenjski dobi gojile na mestu pridelave, ki ga je registrirala in ga nadzoruje nacionalna organizacija za varstvo rastlin države porekla. Navedena registracija vključuje zadevne enote pridelave znotraj mesta pridelave;
                                             
                                          
                                                (iii)
                                             
                                             
                                                rastline izpolnjujejo eno od naslednjih zahtev:
                                                
                                                            1.
                                                         
                                                         
                                                            premer rastlin je manj kot 2 cm na spodnjem delu stebla
                                                            ali
                                                         
                                                      
                                                            2.
                                                         
                                                         
                                                            rastline so bile vsaj šest mesecev pred izvozom gojene na enoti s popolno fizično zaščito pred vnosom Euwallacea fornicatus
                                                               sensu lato, ki je predmet uradnega pregleda ob ustreznih časih in za katero je bilo ugotovljeno, da je prosta škodljivega organizma, kar se potrdi vsaj s pastmi, ki se pregledajo vsaj vsake štiri tedne, vključno neposredno pred premikanjem,
                                                            ali
                                                         
                                                      
                                                            3.
                                                         
                                                         
                                                            rastline so bile gojene na enoti pridelave, za katero je bilo ugotovljeno, da je od začetka zadnjega popolnega vegetacijskega cikla prosta Euwallacea fornicatus sensu lato in Fusarium euwallaceae, kar je za Euwallacea fornicatus sensu lato potrjeno vsaj s pastmi v okviru uradnih pregledov, ki se izvedejo vsake štiri tedne; v primeru suma navzočnosti katerega koli od teh dveh škodljivih organizmov na enoti pridelave se izvedejo ustrezna tretiranja proti škodljivim organizmom, da se zagotovi odsotnost škodljivih organizmov; vzpostavi se 1 km veliko okoliško območje, ki se ob ustreznih časih nadzoruje za Euwallacea fornicatus sensu lato in Fusarium euwallaceae, in kadar se ugotovi navzočnost katerega koli od teh dveh škodljivih organizmov na rastlinah gostiteljicah, bi bilo treba navedene rastline nemudoma izruvati in uničiti;
                                                         
                                                      
                                          
                                                (iv)
                                             
                                             
                                                neposredno pred izvozom se izvede uradni pregled pošiljk rastlin s premerom 2 cm ali več na spodnjem delu stebla za odkrivanje navzočnosti zadevnega škodljivega organizma, zlasti v steblih in vejah rastlin, vključno z destruktivnim vzorčenjem. Velikost vzorca za pregled je takšna, da omogoča odkritje vsaj 1-odstotne stopnje napadenosti z 99-odstotno stopnjo zaupanja.
                                             
                                          
                              
                                    (b)
                                 
                                 
                                    Fitosanitarna spričevala za navedene rastline pod rubriko „Dopolnilna izjava“ vključujejo:
                                    
                                                (i)
                                             
                                             
                                                naslednjo izjavo: „Pošiljka je v skladu z določbami Izvedbene uredbe Komisije (EU) 2020/1213“;
                                             
                                          
                                                (ii)
                                             
                                             
                                                specifikacijo naslednjega:
                                                
                                                            —
                                                         
                                                         
                                                            katera zahteva iz zgoraj navedene točke (a)(iii) tega vnosa je izpolnjena in
                                                         
                                                      
                                                            —
                                                         
                                                         
                                                            specifikacijo registriranih enot pridelave.
                                                         
                                                      
                                          
                              
                  
                        
                                    2.
                                 
                                 
                                    Cepljene rastline za saditev z golimi koreninami v stanju mirovanja z največjim premerom 2,5 cm iz vrste Albizia julibrissin Durazzini
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Izrael
                     
                     
                        
                                    (a)
                                 
                                 
                                    Uradna izjava, da:
                                    
                                                (i)
                                             
                                             
                                                so rastline proste Aonidiella orientalis;
                                             
                                          
                                                (ii)
                                             
                                             
                                                so se rastline v celotni življenjski dobi gojile na mestu pridelave, ki ga je registrirala in ga nadzoruje nacionalna organizacija za varstvo rastlin države porekla. Navedena registracija vključuje zadevne enote pridelave znotraj mesta pridelave. Navedeno mesto pridelave prav tako izpolnjuje eno od naslednjih zahtev:
                                                
                                                            1.
                                                         
                                                         
                                                            rastline so bile vsaj šest mesecev pred izvozom gojene na enoti s popolno fizično zaščito pred vnosom Aonidiella orientalis, ki je predmet uradnega pregleda vsake tri tedne in za katero je bilo ugotovljeno, da je prosta škodljivega organizma, vključno neposredno pred premikanjem,
                                                            ali
                                                         
                                                      
                                                            2.
                                                         
                                                         
                                                            med uradnimi pregledi, izvedenimi vsake tri tedne, je bilo ugotovljeno, da je enota pridelave od začetka zadnjega popolnega vegetacijskega cikla prosta Aonidiella orientalis; v primeru suma navzočnosti škodljivega organizma na enoti pridelave se izvedejo ustrezna tretiranja proti škodljivemu organizmu, da se zagotovi odsotnost škodljivega organizma; vzpostavi se 100 m veliko okoliško območje, ki se ob ustreznih časih nadzoruje za Aonidiella orientalis, in kadar se ugotovi navzočnost škodljivega organizma na kateri koli rastlini, bi bilo treba navedene rastline nemudoma izruvati in uničiti;
                                                         
                                                      
                                          
                                                (iii)
                                             
                                             
                                                neposredno pred izvozom je bil izveden uradni pregled pošiljk rastlin za odkrivanje navzočnosti Aonidiella orientalis, zlasti v steblih in vejah rastlin. Velikost vzorca za pregled je takšna, da omogoča odkritje vsaj 1-odstotne stopnje napadenosti z 99-odstotno stopnjo zaupanja.
                                             
                                          
                              
                                    (b)
                                 
                                 
                                    Fitosanitarna spričevala za navedene rastline pod rubriko „Dopolnilna izjava“ vključujejo:
                                    
                                                (i)
                                             
                                             
                                                naslednjo izjavo: „Pošiljka je v skladu z določbami Izvedbene uredbe Komisije (EU) 2020/1213“;
                                             
                                          
                                                (ii)
                                             
                                             
                                                specifikacijo naslednjega:
                                                
                                                            —
                                                         
                                                         
                                                            katera zahteva iz zgoraj navedene točke (a)(ii) tega vnosa je izpolnjena in
                                                         
                                                      
                                                            —
                                                         
                                                         
                                                            specifikacijo registriranih enot pridelave.
                                                         
                                                      
                                          
                              
                  
                        
                                    3.
                                 
                                 
                                    Cepljene rastline za saditev z golimi koreninami v stanju mirovanja z največjim premerom 2,5 cm iz vrste Robinia pseudoacacia L.
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Izrael
                     
                     
                        
                                    (a)
                                 
                                 
                                    Uradna izjava, da:
                                    
                                                (i)
                                             
                                             
                                                so rastline proste Euwallacea fornicatus sensu lato in Fusarium euwallaceae;
                                             
                                          
                                                (ii)
                                             
                                             
                                                so se rastline v celotni življenjski dobi gojile na mestu pridelave, ki ga je registrirala in ga nadzoruje nacionalna organizacija za varstvo rastlin države porekla. Navedena registracija vključuje zadevne enote pridelave znotraj mesta pridelave;
                                             
                                          
                                                (iii)
                                             
                                             
                                                rastline izpolnjujejo eno od naslednjih zahtev:
                                                
                                                            1.
                                                         
                                                         
                                                            premer rastlin je manj kot 2 cm na spodnjem delu stebla
                                                            ali
                                                         
                                                      
                                                            2.
                                                         
                                                         
                                                            rastline so bile vsaj šest mesecev pred izvozom gojene na enoti s popolno fizično zaščito pred vnosom Euwallacea fornicatus
                                                               sensu lato, ki je predmet uradnega pregleda ob ustreznih časih in za katero je bilo ugotovljeno, da je prosta škodljivega organizma, kar se potrdi vsaj s pastmi, ki se pregledajo vsaj vsake štiri tedne, vključno neposredno pred premikanjem,
                                                            ali
                                                         
                                                      
                                                            3.
                                                         
                                                         
                                                            rastline so bile gojene na enoti pridelave, za katero je bilo ugotovljeno, da je od začetka zadnjega popolnega vegetacijskega cikla prosta Euwallacea fornicatus sensu lato in Fusarium euwallaceae, kar je za Euwallacea fornicatus sensu lato potrjeno vsaj s pastmi v okviru uradnih pregledov, ki se izvedejo vsake štiri tedne; v primeru suma navzočnosti katerega koli od teh dveh škodljivih organizmov na enoti pridelave se izvedejo ustrezna tretiranja proti škodljivim organizmom, da se zagotovi odsotnost škodljivih organizmov; vzpostavi se 1 km veliko okoliško območje, ki se ob ustreznih časih nadzoruje za Euwallacea fornicatus sensu lato in Fusarium euwallaceae, in kadar se ugotovi navzočnost katerega koli od teh dveh škodljivih organizmov na rastlinah gostiteljicah, bi bilo treba navedene rastline nemudoma izruvati in uničiti;
                                                         
                                                      
                                          
                                                (iv)
                                             
                                             
                                                neposredno pred izvozom se izvede uradni pregled pošiljk rastlin s premerom 2 cm ali več na spodnjem delu stebla za odkrivanje navzočnosti zadevnega škodljivega organizma, zlasti v steblih in vejah rastlin, vključno z destruktivnim vzorčenjem. Velikost vzorca za pregled je takšna, da omogoča odkritje vsaj 1-odstotne stopnje napadenosti z 99-odstotno stopnjo zaupanja.
                                             
                                          
                              
                                    (b)
                                 
                                 
                                    Fitosanitarna spričevala za navedene rastline pod rubriko „Dopolnilna izjava“ vključujejo:
                                    
                                                (i)
                                             
                                             
                                                naslednjo izjavo: „Pošiljka je v skladu z določbami Izvedbene uredbe Komisije (EU) 2020/1213“;
                                             
                                          
                                                (ii)
                                             
                                             
                                                specifikacijo naslednjega:
                                                
                                                            —
                                                         
                                                         
                                                            katera zahteva iz zgoraj navedene točke (a)(iii) tega vnosa je izpolnjena in
                                                         
                                                      
                                                            —
                                                         
                                                         
                                                            specifikacijo registriranih enot pridelave.